stanford-oval/wikipedia huggingface dataset:
สำนักวิชาเทคโนโลยีการเกษตร มหาวิทยาลัยเทคโนโลยีสุรนารี
โครงสร้างองค์กร

สำนักวิชาเทคโนโลยีการเกษตร มหาวิทยาลัยเทคโนโลยีสุรนารี แบ่งหน่วยงานภายในดังนี้
สำนักงานคณบดี
สาขาวิชาเทคโนโลยีการผลิตพืช
สาขาวิชาเทคโนโลยีและนวัตกรรมทางสัตว์
สาขาวิชาเทคโนโลยีอาหาร
สาขาวิชาเทคโนโลยีชีวภาพ
ฟาร์มมหาวิทยาลัย
สถานีวิจัยสำนักวิชาเทคโนโลยีการเกษตร
แหล่งข้อมูลอื่น

เว็บไซต์ทางการ
| ด ค กรายชื่อโรงเรียนเกษตรในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นครพนม • นราธิวาสราชนครินทร์ • นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี
สถาบันอุดมศึกษา  ในกำกับของรัฐ: เกษตรศาสตร์ (เกษตร) • เกษตรศาสตร์ (เกษตร กำแพงแสน) • เกษตรศาสตร์ (ทรัพยากรธรรมชาติและอุตสาหกรรมเกษตร) • เกษตรศาสตร์ (อุตสาหกรรมเกษตร) • เกษตรศาสตร์ (บูรณาการศาสตร์ ) •ขอนแก่น (เกษตรศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีสุรนารี • ธรรมศาสตร์ • บูรพา • พะเยา • มหิดล • แม่ฟ้าหลวง • แม่โจ้ • วลัยลักษณ์ • ศิลปากร • สงขลานครินทร์ (ทรัพยากรธรรมชาติ) • สงขลานครินทร์ (อุตสาหกรรมเกษตร)
มหาวิทยาลัยราชภัฏ: จันทรเกษม • เชียงใหม่ • นครสวรรค์ • บ้านสมเด็จเจ้าพระยา • บุรีรัมย์ • พิบูลสงคราม • เพชรบุรี • เพชรบูรณ์ • ภูเก็ต • มหาสารคาม • ยะลา • รำไพพรรณี • ลำปาง • วไลยอลงกรณ์ ในพระบรมราชูปถัมภ์ • สกลนคร • สงขลา • อุตรดิตถ์ • อุบลราชธานี
มหาวิทยาลัย  เทคโนโลยีราชมงคล: ตะวันออก • ธัญบุรี • ล้านนา • สุวรรณภูมิ • อีสาน
สถาบันอุดมศึกษาเอกชน: รังสิต
กิจกรรมและประเพณี: กีฬาประเพณี ๔ จอบแห่งชาติ (งานประเพณี ๔ จอบแห่งชาติ)
รายชื่อ • หมวดหมู่ • โครงการ • สถานีย่อย
จังหวัดพะเยา

"พะเยา" เปลี่ยนทางมาที่นี่ สำหรับความหมายอื่น ดูที่ พะเยา (แก้ความกำกวม)
| จังหวัดพะเยา |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Phayao
จากซ้ายไปขวา บนลงล่าง:  พระเจ้าตนหลวง วันศรีโคมคำ  น้ำตกภูซาง  กว๊านพะเยา  วัดพระธาตุดอยหยวก  อนุสาวรีย์พญางำเมือง 
   ธง ตรา
คำขวัญ: กว๊านพะเยาแหล่งชีวิต ศักดิ์สิทธิ์พระเจ้าตนหลวง บวงสรวงพ่อขุนงำเมือง งามลือเลื่องดอยบุษราคัม
แผนที่ประเทศไทย จังหวัดพะเยาเน้นสีแดงแผนที่ประเทศไทย จังหวัดพะเยาเน้นสีแดง
ประเทศ:  ไทย
การปกครอง
 • ผู้ว่าราชการ : รัฐพล นราดิศร   (ตั้งแต่ พ.ศ. 2566) 
 • นายก อบจ. : ธวัช สุทธวงค์   (ตั้งแต่ พ.ศ. 2567) 
พื้นที่
 • ทั้งหมด: 6,335.060 ตร.กม. (2,445.980 ตร.ไมล์)
อันดับพื้นที่: อันดับที่ 34
ประชากร (พ.ศ. 2566)
 • ทั้งหมด: 458,287 คน
 • อันดับ: อันดับที่ 58
 • ความหนาแน่น: 72.34 คน/ตร.กม. (187.4 คน/ตร.ไมล์)
 • อันดับความหนาแน่น: อันดับที่ 65
รหัส ISO 3166: TH-56 
สัญลักษณ์ประจำจังหวัด
 • ต้นไม้: สารภี
 • ดอกไม้: สารภี
 • สัตว์น้ำ: ปลาบึก
ศาลากลางจังหวัด
 • ที่ตั้ง: หมู่ที่ 11 ถนนพหลโยธิน ตำบลบ้านต๋อม อำเภอเมืองพะเยา จังหวัดพะเยา 56000
 • โทรศัพท์: 0 5444 9599
 • โทรสาร: 0 5444 9588
เว็บไซต์: http://www.phayao.go.th/
 
 ส่วนหนึ่งของสารานุกรมประเทศไทย
พะเยา (ไทยถิ่นเหนือ: ᩕᨻᨿᩣ᩠ᩅ) เป็นจังหวัดในภาคเหนือ บริเวณที่ตั้งของตัวเมืองพะเยาในปัจจุบันอยู่ติดกับกว๊านพะเยา เดิมเป็นที่ตั้งของเมือง ภูกามยาว หรือ พะยาว ที่ก่อตั้งขึ้นเมื่อพุทธศตวรรษที่ 16 โดยกษัตริย์องค์แรกคือ พญาจอมธรรม ซึ่งเป็นราชบุตรองค์หนึ่งจากเมืองหิรัญนครเงินยางเชียงแสน และเป็นบรรพบุรุษของกษัตริย์เมืองพะยาวอีกหลายองค์ เช่น พญาเจือง วีรบุรุษแห่งเผ่าไท-ลาวในพื้นที่ลุ่มแม่น้ำโขง และพญางำเมืองซึ่งได้กระทำสัตย์สาบานเป็นไมตรีต่อกันกับพญามังรายแห่งนครพิงค์เชียงใหม่ และพญาร่วงรามคำแหงแห่งสุโขทัย ภายหลังมีการเปลี่ยนแปลงอำนาจและตกอยู่ภายใต้อิทธิพลของอาณาจักรล้านนา ในสมัยพญาคำฟู
| --- | --- |

จังหวัดพะเยา
"พะเยา" ในภาษาไทย (บน) และในคำเมืองอักษรธรรมล้านนา (ล่าง)
ชื่อภาษาไทย
อักษรไทย: พะเยา
อักษรโรมัน: Phayao
ชื่อคำเมือง
อักษรธรรมล้านนา: ᩕᨻᨿᩣ᩠ᩅ
อักษรไทย: พะเย๊า
 
เมื่อถึงสมัยกรุงรัตนโกสินทร์ ใน พ.ศ. 2386 ตรงกับสมัยรัชกาลที่ 3 เมืองพะเยาถูกตั้งขึ้นใหม่พร้อมเมืองเชียงรายและเมืองงาวเพื่อเป็นเมืองหน้าด่านต่อตีกับกองทัพพม่าที่ตั้งอยู่ที่เมืองเชียงแสน โดยให้เมืองพะเยาขึ้นตรงต่อ นครลำปาง (พื้นที่บางส่วนของจังหวัดพะเยาปัจจุบัน ได้แก่ อำเภอเชียงม่วน อำเภอปง อำเภอเชียงคำ และอำเภอภูซางขึ้นตรงต่อนครน่าน) และในท้ายที่สุดก่อนที่พะเยาจะถูกยกฐานะขึ้นเป็นจังหวัด พะเยาอยู่ใต้การปกครองของจังหวัดเชียงรายในฐานะ อำเภอพะเยา และเมื่อวันที่ 28 สิงหาคม พ.ศ. 2520 อำเภอพะเยาได้ยกฐานะขึ้นเป็น จังหวัดพะเยา นับเป็นจังหวัดที่ 72 ของประเทศไทย
ประวัติศาสตร์

ดูเพิ่ม: แคว้นพะเยา
จังหวัดพะเยาจัดตั้งเมื่อ 28 สิงหาคม พ.ศ. 2520 โดยแยกออกจากจังหวัดเชียงราย
ภูมิศาสตร์ > ที่ตั้งและอาณาเขต

จังหวัดพะเยา เป็นจังหวัดชายแดน ตั้งอยู่ทางภาคเหนือตอนบนของประเทศไทย มีเขตระหว่างเส้นรุ้งที่ 18 องศา 44 ลิปดาเหนือ ถึง 19 องศา 44 ลิปดาเหนือ และเส้นแวงที่ 99 องศา 40 ลิปดาตะวันออก ถึง 100 องศา 40 ลิปดาตะวันออก โดยมีอาณาเขตติดต่อดังนี้
ทิศเหนือ  ติดต่อกับจังหวัดเชียงราย
ทิศใต้  ติดต่อกับจังหวัดลำปาง และจังหวัดแพร่
ทิศตะวันออก ติดต่อกับจังหวัดน่าน และแขวงไชยบุรี สาธารณรัฐประชาธิปไตยประชาชนลาว
ทิศตะวันตก ติดต่อกับจังหวัดลำปาง
ภูมิศาสตร์ > ภูมิประเทศ

สภาพพื้นที่ส่วนใหญ่ของจังหวัดพะเยา เป็นที่ราบสูงและภูเขา มีระดับความสูงตั้งแต่ 300–1,500 เมตร จากระดับน้ำทะเล มีเทือกเขาอยู่ทางทิศตะวันตก ตะวันออกเฉียงเหนือ ตะวันออกเฉียงใต้และตอนกลางของพื้นที่จังหวัด มีเนื้อที่ประมาณ 6,335.06 ตารางกิโลเมตร หรือ 3,959,412 ไร่ มีพื้นที่ขนาดใหญ่ เป็นลำดับที่ 15 ของภาคเหนือ และมีพื้นที่ป่าไม้ (จากภาพถ่ายดาวเทียม ปี 2542) ประมาณ 1,503,174 ไร่ หรือร้อยละ 37.96 ของพื้นที่จังหวัด สภาพเป็นป่าดงดิบและป่าเบญจพรรณ ไม้ที่สำคัญ ได้แก่
ไม้สัก ไม้ประดู่ ไม้มะค่า ไม้ชิงชัน ไม้ยาง ไม้เต็ง ไม้รัง ฯลฯ จังหวัดพะเยามีพื้นอยู่ทั้งในที่ลุ่มแม่น้ำโขงและลุ่มแม่น้ำเจ้าพระยา ส่วนที่อยู่ในลุ่มน้ำโขง คือพื้นที่อำเภอเมืองพะเยา อำเภอดอกคำใต้ อำเภอจุน อำเภอปง อำเภอเชียงคำ และอำเภอแม่ใจ ส่วนที่อยู่ลุ่มน้ำเจ้าพระยา คือ อำเภอปง และ อำเภอเชียงม่วน ซึ่งเป็นต้นกำเนิดของแม่น้ำยม
ภูมิศาสตร์ > ภูมิอากาศ

จังหวัดพะเยาแบ่งฤดูกาลออกเป็น 3 ฤดู คือ
ฤดูร้อน ระหว่างเดือนมีนาคม – พฤษภาคม อากาศร้อน แห้ง ความชื้นน้อย อากาศร้อนจัดในเดือนเมษายน อุณหภูมิสูง สุดเฉลี่ย 32 องศาเซลเซียส
ฤดูฝน ระหว่าง เดือนมิถุนายน – ตุลาคม มีปริมาณน้ำฝนมากพอสมควร ความชื้นสัมพัทธ์ ประมาณ 44–95 % ฝนจะตกชุกมากระหว่าง เดือน สิงหาคม – กันยายน ซึ่งเป็นฝนที่ได้รับอิทธิ พลจากลมมรสุมตะวันตกเฉียงใต้ และพายุหมุน จากทะเลจีนใต้ ตอนต้นฤดูฝน จะมีลม กรรโชกแรง บางครั้งทำให้เกิดความเสียหายแก่ ทรัพย์สิน ปริมาณน้ำฝนเฉลี่ยตลอดปี ประมาณ 1,062 มิลลิเมตร
ฤดูหนาว ระหว่างเดือนพฤศจิกายน – กุมภาพันธ์ อากาศจะ เริ่มหนาวในเดือนพฤศจิกายน และจะหนาวมากในปลาย เดือนธันวาคม – ต้นเดือนมกราคม อุณหภูมิเฉลี่ยในเดือนมกราคม 0 องศาเซลเซียส
การเมืองการปกครอง > สัญลักษณ์ประจำจังหวัด

คำขวัญประจำจังหวัด : กว๊านพะเยาแหล่งชีวิต ศักดิ์สิทธิ์พระเจ้าตนหลวง บวงสรวงพ่อขุนงำเมือง งามลือเลื่องดอยบุษราคัม
ตราประจำจังหวัด : รูปพระเจ้าตนหลวงวัดศรีโคมคำ
ต้นไม้ประจำจังหวัด : ต้นสารภี (Mammea siamensis)
ดอกไม้ประจำจังหวัด : ดอกสารภี
การเมืองการปกครอง > รายนามผู้ว่าราชการจังหวัด

| ลำดับ | รายนาม | ระยะเวลาดำรงตำแหน่ง | จำนวนปี |  |
| --- | --- | --- | --- | --- |
| 1 | นายสัญญา ปาลวัฒน์วิไชย | 28 ส.ค. 2520 - 30 ก.ย. 2524 | 4 ปี 1 เดือน |  |
| 2 | นายอรุณ รุจิกัณหะ | 1 ต.ค. 2524 - 30 ก.ย. 2526 | 2 ปี |  |
| 3 | นายสุดจิตร คอวนิช | 1 ต.ค. 2526 - 30 ก.ย. 2530 | 4 ปี |  |
| 4 | นายศักดา ลาภเจริญ | 1 ต.ค. 2530 - 30 ก.ย. 2532 | 2 ปี |  |
| 5 | นายทองคำ เขื่อนทา | 1 ต.ค. 2532 - 30 ก.ย. 2533 | 1 ปี |  |
| 6 | นายสวัสดิ์ ส่งสัมพันธ์ | 1 ต.ค. 2533 - 30 ก.ย. 2536 | 3 ปี |  |
| 7 | นายวิจารณ์ ไชยนันทน์ | 5 ต.ค. 2536 - 30 ก.ย. 2539 | 3 ปี |  |
| 8 | นางนิพัทธา อมรรัตนเมธา | 1 ต.ค. 2539 - 30 ก.ย. 2540 | 1 ปี |  |
| 9 | นายกำพล วรพิทยุต | 20 ต.ค. 2540 - 29 ก.พ. 2543 | 2 ปี 5 เดือน |  |
| 10 | นายสันต์ ภมรบุตร | 1 มี.ค. 2543 - 30 ก.ย. 2543 | 7 เดือน |  |
| 11 | นายพิพัฒน์ วงศาโรจน์ | 1 ต.ค. 2543 - 30 ก.ย. 2545 | 2 ปี |  |
| 12 | นายสมศักดิ์ บุญเปลื้อง | 1 ต.ค. 2545 - 30 ก.ย. 2546 | 1 ปี |  |
| 13 | นายบวร รัตนประสิทธิ์ | 1 ต.ค. 2546 - 1 ธ.ค. 2548 | 2 ปี 2 เดือน |  |
| 14 | นายวิทยา ปิณฑะแพทย์ | 2 ธ.ค. 2548 - 30 ก.ย. 2549 | 10 เดือน |  |
| 15 | นายธนเษก อัศวานุวัตร | 13 พ.ย. 2549 - 5 พ.ค. 2551 | 1 ปี 6 เดือน |  |
| 16 | นางสาวเรืองวรรณ บัวนุช | 6 พ.ค. 2551 - 30 ก.ย. 2552 | 1 ปี 5 เดือน |  |
| 17 | นายเชิดศักดิ์ ชูศรี | 1 ต.ค. 2552 - 30 ก.ย. 2553 | 1 ปี |  |
| 18 | นายพงษ์ศักดิ์ วังเสมอ | 1 ต.ค. 2553 - 27 พ.ย. 2554 | 1 ปี 2 เดือน |  |
| 19 | นายไมตรี อินทุสุต | 28 พ.ย. 2554 - 7 ต.ค. 2555 | 10 เดือน |  |
| 20 | นายชูชาติ กีฬาแปง | 8 ต.ค. 2555 - 30 ก.ย. 2558 | 3 ปี |  |
| 21 | นายศุภชัย เอี่ยมสุวรรณ | 1 ต.ค. 2558 - 30 ก.ย. 2559 | 1 ปี |  |
| 22 | นายณรงค์ศักดิ์ เฉลิมเกียรติ | 1 ต.ค. 2559 - 30 ก.ย. 2560 | 1 ปี |  |
| 23 | นายประจญ ปรัชญ์สกุล | 1 ต.ค. 2560 - 29 มิ.ย. 2561 | 9 เดือน |  |
| 24 | นายณรงค์ศักดิ์ โอสถธนากร | 29 มิ.ย. 2561 - 30 ก.ย. 2562 | 1 ปี 3 เดือน |  |
| 25 | นายกมล เชียงวงค์ | 1 ต.ค. 2562 - 12 ก.พ. 2564 | 1​ ปี​ 4​ เดือน |  |
| 26 | นายโชคดี​ อมรวัฒน์​ | 25 พ.ค.​ 2564​ -​ 30 ก.ย. 2564 | 4​ เดือน |  |
| 27 | นายศักดิ์ฤทธิ์ สลักคำ | 15 ธ.ค. 2564​ -​ 30 ก.ย. 2565 | 10 เดือน |  |
| 28 | ว่าที่ร้อยตรี ณรงค์ โรจนโสทร | 1 ต.ค. 2565  - 30 ก.ย. 2566 | 1 ปี |  |
| 29 | นายรัฐพล นราดิศร | 17 ธ.ค. 2566 - ปัจจุบัน |  |  |
การเมืองการปกครอง > หน่วยการปกครอง

การปกครองแบ่งออกเป็น 9 อำเภอ 68 ตำบล 779 หมู่บ้าน 2 เทศบาลเมือง 33 เทศบาลตำบล 36 องค์การบริหารส่วนตำบล
การเมืองการปกครอง > หน่วยการปกครอง > การปกครองส่วนภูมิภาค

| ที่ | ชื่ออำเภอ | ตัวเมือง | อักษรโรมัน | จำนวนตำบล | จำนวนประชากร |
| --- | --- | --- | --- | --- | --- |
| 1. | เมืองพะเยา |  | Mueang Phayao | 15 | 126,934 |
| 2. | จุน |  | Chun | 7 | 50,984 |
| 3. | เชียงคำ |  | Chiang Kham | 10 | 76,798 |
| 4. | เชียงม่วน |  | Chiang Muan | 3 | 19,210 |
| 5. | ดอกคำใต้ |  | Dok Khamtai | 12 | 71,403 |
| 6. | ปง |  | Pong | 7 | 52,824 |
| 7. | แม่ใจ |  | Mae Chai | 6 | 34,910 |
| 8. | ภูซาง |  | Phu Sang | 5 | 31,492 |
| 9. | ภูกามยาว |  | Phu Kamyao | 3 | 21,749 |
การเมืองการปกครอง > หน่วยการปกครอง > การปกครองส่วนท้องถิ่น

| 0 | 1 | 2 |
| --- | --- | --- |
|  อำเภอเมืองพะเยา เทศบาลเมืองพะเยา  เทศบาลตำบลท่าวังทอง  เทศบาลตำบลแม่กา  เทศบาลตำบลแม่ปืม  เทศบาลตำบลบ้านต๋อม  เทศบาลตำบลบ้านต๊ำ  เทศบาลตำบลบ้านสาง  เทศบาลตำบลบ้านใหม่  เทศบาลตำบลจำป่าหวาย  เทศบาลตำบลท่าจำปี  เทศบาลตำบลสันป่าม่วง อำเภอจุน เทศบาลตำบลจุน  เทศบาลตำบลห้วยข้าวก่ำ  เทศบาลตำบลเวียงลอ  เทศบาลตำบลหงส์หิน  เทศบาลตำบลทุ่งรวงทอง อำเภอเชียงคำ เทศบาลตำบลเชียงคำ  เทศบาลตำบลบ้านทราย  เทศบาลตำบลฝายกวาง  เทศบาลตำบลหย่วน |  อำเภอเชียงม่วน เทศบาลตำบลเชียงม่วน อำเภอดอกคำใต้ เทศบาลเมืองดอกคำใต้  เทศบาลตำบลบ้านถ้ำ  เทศบาลตำบลห้วยลาน  เทศบาลตำบลหนองหล่ม อำเภอปง เทศบาลตำบลงิม  เทศบาลตำบลปง  เทศบาลตำบลแม่ยม |  อำเภอแม่ใจ เทศบาลตำบลแม่ใจ  เทศบาลตำบลบ้านเหล่า  เทศบาลตำบลรวมใจพัฒนา  เทศบาลตำบลป่าแฝก  เทศบาลตำบลเจริญราษฎร์  เทศบาลตำบลศรีถ้อย อำเภอภูซาง เทศบาลตำบลสบบง อำเภอภูกามยาว เทศบาลตำบลดงเจน |
การคมนาคม > ทางรถไฟ

ทางรถไฟสายเด่นชัย-เชียงราย-เชียงของ (กำลังก่อสร้าง)
สถานีพะเยา
สถานีมหาวิทยาลัยพะเยา
สถานีบ้านโทกหวาก
สถานีดงเจน
สถานีบ้านร้อง
สถานีบ้านใหม่(พะเยา)
การคมนาคม > ทางอากาศ

โครงการก่อสร้างท่าอากาศยานพะเยา (อยู่ระหว่างศึกษาความเป็นไปได้)
สนามบินนานาชาติแม่ฟ้าหลวง จ.เชียงราย
สนามบินนานาชาติเชียงใหม่ จ.เชียงใหม่
สถานที่สำคัญและแหล่งท่องเที่ยว

| --- | --- |
 อนุสาวรีย์พญางำเมือง  กว๊านพะเยา  วัดติโลกอาราม  สถานีประมงน้ำจืดพะเยา  วัดศรีโคมคำ  หอวัฒนธรรมนิทัศน์  วัดพระธาตุจอมทอง  วัดอนาลโยทิพยาราม  วัดศรีอุโมงค์คำ  วัดลี  อุทยานแห่งชาติดอยหลวง  ไดโนเสาร์เชียงม่วน  วัดท่าฟ้าใต้  ดอกคำใต้  อุทยานแห่งชาติดอยภูนาง  วัดพระนั่งดิน  วัดพระธาตุสบแวน  วัดนันตาราม:  ศูนย์วัฒนธรรมไทยลื้อ  อุทยานแห่งชาติภูซาง  น้ำตกภูซาง  ถ้ำผาแดง  ถ้ำน้ำลอด  ตลาดการค้าชายแดนไทย-ลาว  น้ำตกธารสวรรค์  น้ำตกห้วยต้นผึ้ง  หนองหล่มตำบลสุขภาวะ (แหล่งท่องเที่ยวชุมชน)  บ่อสิบสอง หน้าผาเกี๋ยงชมพระอาทิตย์ตกดิน  น้ำตกจำปาทอง  ดอยบุษราคัม  หาดน้ำดัง  วัดพระนั่งดิน  วัดศรีชุม (พระเจ้าทันใจอายุกว่า 700 ปี)  ผาหัวเรือ  วัดศรีจอมเรือง
เศรษฐกิจ

ผลิตภัณฑ์ทางการเกษตรของจังหวัดพะเยา ได้แก่
ข้าวหอมมะลิ ข้าวหอมมะลิของจังหวัดพะเยาจัดอยู่ในสินค้าระดับ Premium Grade เพราะจะมีเพียงฤดูนาปีเท่านั้น จังหวัดพะเยามีดินดีที่เหมาะสมต่อการเพาะปลูก กล่าวคือ ดินเหนียวใกล้เชิงภูเขาไฟและเป็นดินจากภูเขาไฟที่ดับสนิทแล้ว ทำให้ข้าวมีรวงแข็งแรง เมล็ดสมบูรณ์ใหญ่ยาว เมื่อสีข้าวแล้วจะได้ข้าวเมล็ดเรียวยาว ขาวเป็นมัน เมื่อหุงสุกแล้วจะเหนียวนุ่มกลิ่นหอมตามธรรมชาติคล้าย ๆ กับกลิ่นใบเตย แม้ทิ้งไว้นานก็ยังคงสภาพกลิ่นหอม หุงแล้วนุ่ม
ลำไย ลำไยส่วนใหญ่ที่ปลูกในจังหวัดพะเยา คือ พันธุ์อีดอ ลักษณะผลใหญ่ รูปทรงแป้นเบี้ยว เนื้อหวานสีขาวขุ่นค่อนข้างเหนียว รสหวาน มีปริมาณน้ำตาลประมาณร้อยละ 18.7 ผลจะแก่เร็วกว่าผลพันธุ์อื่น ต้นเดือนกรกฎาคมก็เก็บผลผลิตได้ นิยมปลูกในทุกอำเภอ แหล่งที่ปลูกมากคืออำเภอเชียงคำและอำเภอจุน ผลผลิตส่วนใหญ่จะผลิตเป็นลำไยอบแห้งทั้งเปลือก
ลิ้นจี่ เนื่องจากสวนลิ้นจี่ส่วนใหญ่ของจังหวัดพะเยาปลูกอยู่ระหว่างหุบเขาที่มีอากาศหนาวเย็นเกือบตลอดทั้งปีและปลูกในดินที่มีปริมาณธาตุโพแทสเซียมสูง ส่งผลให้ลิ้นจี่ของจังหวัดพะเยามีลักษณะเด่น คือ ลูกใหญ่ สีผิวสวยตามชนิดพันธุ์ รสชาติหวาน เนื้อแห้งกรอบ ไม่มีน้ำมาก เมื่อแกะรับประทานสด สามารถเก็บเกี่ยวได้ก่อนจังหวัดอื่น ๆ ในภาคเหนือ
การศึกษา

วิทยาลัยเทคนิคพะเยา
วิทยาลัยเทคนิคเชียงคำ
วิทยาลัยเทคนิคดอกคำใต้
วิทยาลัยเกษตรและเทคโนโลยีพะเยา
วิทยาลัยการอาชีพปง ชื่อเดิม วิทยาลัยเทคโนโลยีและการจัดการปง
สถาบันอาชีวศึกษาภาคเหนือ 2
สาธารณสุข

| --- | --- |
 โรงพยาบาลพะเยา  โรงพยาบาลพะเยาราม  (เอกชน  )  โรงพยาบาลค่ายขุนเจืองธรรมิกราช  โรงพยาบาลเชียงคำ  โรงพยาบาลเชียงม่วน  โรงพยาบาลดอกคำใต้:  โรงพยาบาลจุน  โรงพยาบาลปง  โรงพยาบาลแม่ใจ  โรงพยาบาลภูซาง  โรงพยาบาลภูกามยาว  ศูนย์การแพทย์และโรงพยาบาลมหาวิทยาลัยพะเยา
กีฬา

สโมสรฟุตบอลโรงสีแม่ใจธนะโชติวัฒน์ พะเยา ปัจจุบันทีมเล่นอยู่ในไทยลีก 3
สโมสรฟุตบอลพะเยา ปัจจุบันทีมเล่นอยู่ในไทยแลนด์ อเมเจอร์ลีก
ดูเพิ่ม

สถานีย่อยประเทศไทย
รายชื่อวัดในจังหวัดพะเยา
รายชื่อโรงเรียนในจังหวัดพะเยา
รายชื่อห้างสรรพสินค้าในจังหวัดพะเยา
สำนักวิชาวิทยาศาสตร์ มหาวิทยาลัยเทคโนโลยีสุรนารี

| --- | --- |
Institute of Science, Suranaree University of Technology

สถาปนา: 29 กรกฎาคม พ.ศ. 2533; 34 ปีก่อน (2533-07-29)
สังกัดการศึกษา: มหาวิทยาลัยเทคโนโลยีสุรนารี
คณบดี: ประพันธ์ แม่นยำ
ที่อยู่: อาคารวิชาการ 2 ชั้น 1 เลขที่ 111 ถนนมหาวิทยาลัย ตำบลสุรนารี อำเภอเมืองนครราชสีมา จังหวัดนครราชสีมา 30000
เว็บไซต์: beta.sut.ac.th/science/

สำนักวิชาวิทยาศาสตร์ มหาวิทยาลัยเทคโนโลยีสุรนารี (อังกฤษ: Institute of Science, Suranaree University of Technology) จัดการเรียนการสอนที่หลากหลายแยกเป็นสาขาวิชา (คำว่า สาขาวิชาจะเทียบเท่ากับ ภาควิชาของมหาวิทยาลัยทั่วไป) ซึ่งในหนึ่งสาขาวิชาจะรับผิดชอบการเรียนการสอนและผลิตบัณฑิตทั้ง ในระดับปริญญาตรี ปริญญาโท และปริญญาเอก โดยไม่มีบัณฑิตวิทยาลัย
ประวัติ

เมื่อวันที่ 27 กรกฎาคม 2533 พระบาทสมเด็จพระปรมินทรมหาภูมิพลอดุลยเดช ได้ทรงลงพระปรมาภิไธยในพระราชบัญญัติจัดตั้งมหาวิทยาลัยเทคโนโลยีสุรนารี และได้ประกาศในราชกิจจานุเบกษา มีผลบังคับใช้ตั้งแต่วันที่ 30 กรกฎาคม 2533 โดยสำนักวิชาวิทยาศาสตร์ เป็นหน่วยงานหนึ่งในมหาวิทยาลัยเทคโนโลยีสุรนารี ที่ได้ประกาศในราชกิจจานุเบกษา เมื่อวันที่ 29 กรกฎาคม 2533 ซึ่งถือเป็นวันก่อตั้งสำนักวิชาวิทยาศาสตร์
หลักสูตร

| สาขาวิชาที่เปิดสอนในสำนักวิชาวิทยาศาสตร์> สาขาวิชา | สาขาวิชาที่เปิดสอนในสำนักวิชาวิทยาศาสตร์> ระดับปริญญาตรี | สาขาวิชาที่เปิดสอนในสำนักวิชาวิทยาศาสตร์> ระดับปริญญาโท | สาขาวิชาที่เปิดสอนในสำนักวิชาวิทยาศาสตร์> ระดับปริญญาเอก |
| --- | --- | --- | --- |
| 1. สาขาวิชาเคมี |  B.Sc. (Program in Chemistry)  |  M. Sc.  (Program in Chemistry)  |  Ph.D. (Program in Chemistry)  |
| 2. สาขาวิชาคณิตศาสตร์ |  B.Sc. (Program in Mathematics)  |  M. Sc.  (Program in Mathematics)  |  Ph.D. (Program in Mathematics)  |
| 3. สาขาวิชาชีววิทยา |  B.Sc. (Program in Biology)  |  M. Sc.  (Program in Biology)  |  Ph.D. (Program in Biology)  |
| 4. สาขาวิชาฟิสิกส์ |  B.Sc. (Program in Physics)  |  M. Sc.  (Program in Physics)  |  Ph.D. (Program in Physics)  |
| 5. สาขาวิชาการรับรู้จากระยะไกล | - |  M. Sc.  (Program in Remote-Sensing)  |  Ph.D. (Program in Remote-Sensing)  |
| 6. สาขาวิชาเทคโนโลยีเลเซอร์และโฟตอนนิกส์ | - |  M. Sc.  (Program in Laser Technology and Protonics)  |  Ph.D. (Program in Laser Technology and Protonics)  |
| 4. สาขาวิชาวิทยาศาสตร์การกีฬา |  B.Sc. (Program in Sports science)  | - | - |
ทำเนียบคณบดี

รายนามคณบดีสำนักวิชาวิทยาศาสตร์ มหาวิทยาลัยเทคโนโลยีสุรนารี ตั้งแต่ก่อตั้งจนถึงปัจจุบันมีดังนี้
ศาสตราจารย์ ดร.กฤษณา ชุติมา
ศาสตราจารย์ ดร.วุฑฒิ พันธุมนาวิน
รองศาสตราจารย์ ดร.ทัศนีย์ สุโกศล
รองศาสตราจารย์ ดร.ประสาท  สืบค้า
รองศาสตราจารย์ ดร.ประภาศรี  อัศวกุล
รองศาสตราจารย์ ดร.สมพงษ์  ธรรมถาวร
รองศาสตราจารย์ ดร.ประพันธ์ แม่นยำ
ดูเพิ่ม

มหาวิทยาลัยเทคโนโลยีสุรนารี
แหล่งข้อมูลอื่น

เว็บไซต์ทางการ
| ด ค กรายชื่อคณะวิทยาศาสตร์ในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นราธิวาสราชนครินทร์ • นเรศวร (วิทยาศาสตร์) • นเรศวร (วิทยาศาสตร์การแพทย์) • มหาสารคาม (วลัยรุกขเวช) • มหาสารคาม (วิทยาศาสตร์) • รามคำแหง • สุโขทัยธรรมาธิราช • อุบลราชธานี • เทคโนโลยีปทุมวัน
สถาบันอุดมศึกษา  ในกำกับของรัฐ: เกษตรศาสตร์ (วิทยาศาสตร์) • เกษตรศาสตร์ (วิทยาศาสตร์ ศรีราชา) • เกษตรศาสตร์ (วิทยาศาสตร์และวิศวกรรมศาสตร์) • เกษตรศาสตร์ (ศิลปศาสตร์และวิทยาศาสตร์) • ขอนแก่น (วิทยาศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ (วิทยาศาสตร์ประยุกต์) • เทคโนโลยีพระจอมเกล้าพระนครเหนือ (วิทยาศาสตร์ พลังงานและสิ่งแวดล้อม) • เทคโนโลยีสุรนารี • ธรรมศาสตร์ (สถาบันเทคโนโลยีนานาชาติสิรินธร) • ธรรมศาสตร์ (วิทยาศาสตร์และเทคโนโลยี) • นวมินทราธิราช (วิทยาศาสตร์และเทคโนโลยีสุขภาพ) • บูรพา (วิทยาศาสตร์) • บูรพา (วิทยาศาสตร์การกีฬา) • พะเยา • มหิดล • แม่โจ้ • แม่ฟ้าหลวง(วิทยาศาสตร์) • แม่ฟ้าหลวง (วิทยาศาสตร์เครื่องสำอาง) • วลัยลักษณ์ • ศรีนครินทรวิโรฒ • ศิลปากร • สงขลานครินทร์ (วิทยาศาสตร์) • สงขลานครินทร์ (วิทยาศาสตร์และเทคโนโลยี) • สงขลานครินทร์ (วิทยาศาสตร์และเทคโนโลยีอุตสาหกรรม) • สวนดุสิต
มหาวิทยาลัยราชภัฏ: เชียงราย • นครราชสีมา  • สวนสุนันทา • มหาสารคาม • อุดรธานี
มหาวิทยาลัย  เทคโนโลยีราชมงคล: ตะวันออก • ธัญบุรี • พระนคร • ล้านนา • อีสาน
สถาบันอุดมศึกษาเอกชน: กรุงเทพ • บัณฑิตเอเซีย • มหานคร • รังสิต • ศรีปทุม • สยาม • หอการค้าไทย
รายชื่อ • หมวดหมู่ • โครงการ • สถานีย่อย
เศรษฐศาสตร์

เศรษฐศาสตร์  (อังกฤษ: economics) หรือศัพท์เก่าคือ เศรษฐวิทยา เป็นวิชาทางสังคมศาสตร์ที่ศึกษาเกี่ยวกับการผลิต การกระจาย การบริโภคสินค้าและบริการ
เศรษฐศาสตร์มุ่งศึกษาพฤติกรรมและการมีปฏิสัมพันธ์ระหว่างตัวแสดงทางเศรษฐกิจและการทำงานของเศรษฐกิจ เศรษฐศาสตร์จุลภาควิเคราะห์องค์ประกอบหลักในระบบเศรษฐกิจ รวมทั้งตัวแสดงและตลาดที่เป็นปัจเจกบุคคล การมีปฏิสัมพันธ์ระหว่างกัน และผลลัพธ์ของปฏิสัมพันธ์นั้น ตัวอย่างของตัวแสดงที่เป็นปัจเจกรวมถึงครัวเรือน ภาคธุรกิจ ผู้ซื้อ และผู้ขาย เศรษฐศาสตร์มหภาควิเคราะห์เศรษฐกิจในภาพรวม (หมายถึงการผลิตมวลรวม การบริโภค การออม และการลงทุน) และปัญหาที่กระทบมัน รวมทั้งการไม่ได้ใช้ของทรัพยากรต่าง ๆ (แรงงาน, ทุน, และที่ดิน) เงินเฟ้อ การเจริญเติบโตทางเศรษฐกิจ และนโยบายสาธารณะที่จัดการปัญหาเหล่านั้น (การเงิน การคลัง และนโยบายอื่นๆ)
คำจำกัดความ

ตามคำจำกัดความของนักเศรษฐศาสตร์และนักการเมือง เรย์มอนด์ บารร์ แล้ว "เศรษฐศาสตร์คือศาสตร์แห่งการจัดการทรัพยากรอันมีจำกัด เศรษฐศาสตร์พิจารณาถึงรูปแบบที่พฤติกรรมมนุษย์ได้เลือกในการบริหารทรัพยากรเหล่านี้ อีกทั้งวิเคราะห์และอธิบายวิถีที่บุคคลหรือบริษัททำการจัดสรรทรัพยากรอันจำกัดเพื่อตอบสนองความต้องการมากมายและไม่จำกัด"
คำว่า เศรษฐศาสตร์ มาจากคำภาษากรีก oikonomia ซึ่งแปลว่าการจัดการครัวเรือน (oikos แปลว่าบ้าน และ nomos แปลว่าจารีตประเพณีหรือกฎหมาย ซึ่งรวมกันหมายความว่ากฎเกณฑ์ของครัวเรือน) แบบจำลองทางเศรษฐศาสตร์ปัจจุบันแยกออกมาจากขอบเขตที่กว้างของวิชาเศรษฐศาสตร์การเมืองเมื่อปลายคริสต์ศตวรรษที่ 19
การวิเคราะห์ทางเศรษฐศาสตร์ถูกประยุกต์ใช้ครอบคลุมทั้งสังคมในด้าน ธุรกิจ, การเงิน และรัฐบาล แม้แต่ทั้งด้านอาชญากรรม, การศึกษา, ครอบครัว, สุขภาพ, กฎหมาย, การเมือง, ศาสนา, สถาบันสังคม, สงคราม และวิทยาศาสตร์
วิชาเศรษฐศาสตร์จัดเป็นวิชาเชิงปทัสฐาน (เศรษฐศาสตร์ที่ควรจะเป็น) เมื่อเศรษฐศาสตร์ได้ถูกใช้เพื่อเลือกทางเลือกอันหนึ่งอันใด หรือเมื่อมีการตัดสินคุณค่าบางสิ่งบางอย่างแบบอัตวิสัย ในทางตรงข้ามเราจะเรียกเศรษฐศาสตร์ว่าเป็นวิชาเชิงบรรทัดฐาน (เศรษฐศาสตร์ตามที่เป็นจริง) เมื่อเศรษฐศาสตร์นั้นได้ถูกใช้เป็นเครื่องมือในการทำนายและอธิบายถึงผลลัพธ์ที่ตามมาเมื่อมีการเลือกเกิดขึ้น โดยพิจารณาจากสมมติฐาน และชุดของข้อมูลสังเกตการณ์ ทางเลือกใดก็ตามที่เกิดจากการใช้สมมติฐานสร้างเป็นแบบจำลอง หรือเกิดจากชุดข้อมูลสังเกตการณ์ที่สัมพันธ์กันนั้น ก็เป็นข้อมูลเชิงบรรทัดฐานด้วยเช่นเดียวกัน
เศรษฐศาสตร์จะให้ความสนใจกับตัวแปรที่สามารถวัดค่าได้เท่านั้น โดยสาขาของวิชาเศรษฐศาสตร์จะถูกจำแนกออกตามเนื้อหาเป็นสองสาขาใหญ่ ๆ คือ
เศรษฐศาสตร์จุลภาค ซึ่งสนใจพฤติกรรมขององค์ประกอบพื้นฐานในระบบเศรษฐกิจซึ่งรวมถึง ตลาดแต่ละตลาดและตัวแทนทางเศรษฐกิจ (เช่นครัวเรือน หน่วยธุรกิจ ผู้ซื้อ และผู้ขาย)
เศรษฐศาสตร์มหภาค จะสนใจเศรษฐกิจในภาพรวม ตัวอย่างเช่น อุปทานมวลรวมและอุปสงค์มวลรวม การว่างงาน เงินเฟ้อ การเติบโตของเศรษฐกิจ นโยบายการเงินและนโยบายการคลัง เป็นต้น
นอกจากนี้ยังสามารถจำแนกออกตามการวิเคราะห์ปัญหาได้แก่
เศรษฐศาสตร์วิเคราะห์ หรือเศรษฐศาสตร์ตามความเป็นจริง (Positive economics)
เศรษฐศาสตร์นโยบาย หรือเศรษฐศาสตร์ตามที่ควรจะเป็น (Normative economics)
สำหรับประเด็นหลัก ๆ ที่เศรษฐศาสตร์ให้ความสนใจจะอยู่ที่การจัดสรรทรัพยากร การผลิต การกระจายสินค้า การค้า และการแข่งขัน โดยหลักการแล้วคำอธิบายทางเศรษฐศาสตร์จะถูกนำไปประยุกต์ใช้เพื่ออธิบายปัญหาที่เกี่ยวข้องกับทางเลือกภายใต้ข้อจำกัดด้านความขาดแคลนมากขึ้นเรื่อย ๆ หรืออาจจะเรียกได้ว่ามีการกำหนดมูลค่าทางเศรษฐศาสตร์ให้กับทางเลือกนั้น ๆ นั่นเอง
ในมหาวิทยาลัยและวิทยาลัยธุรกิจของประเทศอุตสาหกรรมส่วนใหญ่จะนิยมสอนทฤษฎีเศรษฐศาสตร์กระแสหลักที่เรียกว่า เศรษฐศาสตร์แบบสำนักคลาสสิกใหม่ (Neo - Classical Economics) ทั้งนี้ เศรษฐศาสตร์กระแสหลักจะวิเคราะห์ถึง "ความเป็นเหตุเป็นผล-ความเป็นปัจเจกชน-ดุลยภาพ" ตรงกันข้ามกับเศรษฐศาสตร์ทางเลือกที่เน้นวิเคราะห์ "สถาบัน-ประวัติศาสตร์-โครงสร้างสังคม" เป็นหลัก
จุดเริ่มต้นของเศรษฐศาสตร์

ข้อเขียนทางเศรษฐศาสตร์สามารถย้อนกลับไปได้ถึงยุคสมัยเมโสโปเตเมีย, กรีซโบราณ, โรมันโบราณ, อนุทวีปอินเดีย, จีน, เปอร์เซีย และอารยธรรมอาหรับ ปราชญ์ที่มีชื่อเสียงในยุคโบราณจนถึงคริสต์ศตวรรษที่ 14 ได้แก่ อริสโตเติล, ซีโนโฟน, จันนากียะ หรือ วิษณุคุปต์, จักรพรรดิฉินที่ 1, โทมัส อควีนาส และอิบน์ ค็อลดูน ผลงานของอริสโตเติลมีอิทธิพลอย่างมากต่องานของอควีนาส ผู้ซึ่งมีอิทธิพลต่อปรัชญาเมธีรุ่นหลัง ๆ ในคริสต์ศตวรรษที่ 14–17 โจเซฟ ชูมปีเตอร์ บรรยายถึงอควีนาสไว้ว่าเป็นผู้ที่ "ใกล้เคียงกว่าคณะอื่นใดที่จะได้ชื่อว่าเป็น 'ผู้ก่อตั้ง' เศรษฐศาสตร์" ในเชิงทัศน์กฎธรรมชาติด้านการเงิน, ดอกเบี้ย และทฤษฎีด้านมูลค่า
แม้การถกเถียงเรื่องการซื้อขายและการจัดสรรจะมีประวัติศาสตร์มายาวนาน เศรษฐศาสตร์ในความคิดของคนสมัยใหม่นั้นจะถือเอาวันที่อดัม สมิธได้เผยแพร่หนังสือเรื่อง "ความมั่งคั่งของประชาชาติ" (The Wealth of Nations) ในปี ค.ศ. 1776 เป็นการเริ่มต้น
เดิมอดัม สมิธเรียกวิชานี้ว่า เศรษฐกิจการเมือง (Political Economy) เนื่องจากในขณะนั้นยังไม่มีคำศัพท์คำว่า Economics ต่อมาคำว่าเศรษฐกิจ (Economy) ได้ถูกปรับรูปเป็นคำว่า เศรษฐศาสตร์ (Economics) และกลายเป็นสาขาวิชาอีกแขนงหนึ่งเป็นต้นมาตั้งแต่ปี ค.ศ. 1870 อดัม สมิธเป็นนักปรัชญาคนแรกที่เสนอว่าความร่ำรวยของประเทศไม่ได้ขึ้นอยู่กับเงินคงคลัง แต่ขึ้นอยู่กับขนาดเศรษฐกิจ ซึ่งเป็นแนวคิดเกี่ยวกับผลผลิตมวลรวมประชาชาติ (GDP) การส่งออกไม่แน่ว่าจะเป็นประโยชน์ หรือการนำเข้าก็ไม่แน่ว่าจะเป็นการขาดทุน การค้าขายอาจจะก่อให้เกิดประโยชน์ต่อทั้งสองฝ่ายคู่ค้า (win-win situation) และกลไกการตลาดเปรียบเสมือน "มือที่มองไม่เห็น" (Invisible Hand) ซึ่งในระยะยาว (long run) มีแนวโน้มจะปรับตัวเข้าสู่จุดสมดุล
เศรษฐศาสตร์จุลภาค

บทความหลัก: เศรษฐศาสตร์จุลภาค
เศรษฐศาสตร์จุลภาค > ตลาด

เศรษฐศาสตร์จุลภาคถือเป็นแนวทางหลักในการวิเคราะห์เศรษฐกิจอย่างเป็นระบบ โดยมองว่าครัวเรือนและบริษัทที่ต่างก็ทำธุรกรรมระหว่างกันผ่านตลาดนั้นเป็นหน่วยย่อยที่สุดในระบบเศรษฐกิจซึ่งเผชิญกับความขาดแคลนและกฎระเบียบแห่งรัฐ ตลาดนั้นอาจมีขึ้นสำหรับสินค้า เช่น ข้าวสาร หรือบริการสำหรับปัจจัยในการผลิต เช่น การก่อสร้าง ก็ได้ ทฤษฎีจุลภาคนั้นจะพิจารณาปริมาณความต้องการมวลรวมของผู้ซื้อและปริมาณที่ผลิตโดยผู้ขายในทุกระดับราคาต่อหน่วย และเชื่อมโยงทั้งสองปริมาณเข้าด้วยกันเพื่ออธิบายการที่ตลาดเข้าสู่จุดดุลยภาพทางด้านราคาและปริมาณ และการตอบสนองของตลาดเมื่อเวลาผ่านไปเรื่อย ๆ
ทฤษฎีอุปสงค์และอุปทานเป็นหนึ่งในทฤษฎีการวิเคราะห์ข้างต้น นอกจากนี้ เศรษฐศาสตร์จุลภาคยังวิเคราะห์ถึงโครงสร้างของตลาด เช่น ตลาดแข่งขันสมบูรณ์และตลาดผูกขาด เพื่อทราบถึงพฤติกรรมและประสิทธิภาพของระบบเศรษฐกิจ การวิเคราะห์การเปลี่ยนแปลงในตลาดหนึ่ง ๆ มักเริ่มต้นจากสมมติฐานให้ตลาดอื่น ๆ ไม่มีการเปลี่ยนแปลง ทั้งนี้เพื่อง่ายต่อความเข้าใจ ดังนี้ เรียกว่าการวิเคราะห์ดุลยภาพบางส่วน (partial-equilibrium analysis) ขณะที่ทฤษฎีดุลยภาพทั่วไปจะอนุญาตให้มีการเปลี่ยนแปลงในตลาดอื่น ๆ และใช้วิธีคำนวณปริมาณโดยรวมในทุกตลาด รวมไปถึงความเคลื่อนไหวของปริมาณดังกล่าวและปฏิสัมพันธ์เพื่อเข้าสู่จุดดุลยภาพ